Na temelju članka 19. stavka 1. i 2. Zakona o zaštiti na radu (NN broj 71/14, 118/14, 154/14), članka 118. stavka 2. alineje 3. Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14; 7/17 ) te članka 66. Statuta Školski odbor Medicinske škole, na svojoj sjednici održanoj dana 7. travnja 2017. godine, donosi

**PRAVILNIK O ZAŠTITI NA RADU**

I. OPĆE ODREDBE

**Članak**  1.

1. Ovim pravilnikom se uređuju prava, obveze i odgovornosti radnika u Medicinskoj školi (u daljnjem tekstu: Škola) te provođenje i unapređivanje zaštite na radu prema odredbama Zakona o zaštiti na radu i drugih propisa, sa svrhom da se svim osobama na radu osiguraju uvjeti rada bez opasnosti za život i zdravlje.

**Članak**  2.

1. Zaštita na radu je sastavni dio organizacije rada i izvođenja radnog procesa, a ostvaruje se obavljanjem poslova zaštite na radu i primjenom propisanih, kolektivno ugovorenih kao i osnovnih, posebnih i priznatih pravila zaštite na radu, te naređenih mjera i internih uputa ravnatelja odnosno osoba s posebnim ovlaštenjima i odgovornostima.

**Članak**  3.

1. Zaštita na radu u Školi organizira se i provodi u svim prostorima i okolišu Škole sukladno Zakonu, propisima donesenim na osnovi Zakona, Procjeni rizika i odredbama ovog Pravilnika.
2. Odredbe ovoga pravilnika primjenjuju se na radnike Škole, učenike te na treće osobe dok borave u prostorima škole te pripadajućim vanjskim dijelovima radnog okoliša škole.
3. Otklanjanje opasnosti za život i zdravlje radnika i drugih osoba na radu u školi, škola osigurava i primjenom pravila ponašanja u svezi s zaštitom na radu, zaštitom od požara, postupcima gašenja požara, te evakuacije i spašavanja.
4. Izrazi koji se u ovom Pravilniku koriste za osobe u muškom rodu su neutralni i odnose se na muške i ženske osobe.

II. ORGANIZACIJA PROVEDBE ZAŠTITE NA RADU

**Članak**  4.

1. Zaštita na radu u Školi ostvaruje se na osnovi ovoga Pravilnika, Zakona o zaštiti na radu i podzakonskih akata donesenih na temelju Zakona, a ostvaruju je svi zaposlenici.
2. Za organiziranje i provedbu zaštite na radu odgovoran je ravnatelj.

**Članak**  5.

1. Poslovi osposobljavanja na radu obavljaju se u skladu s Pravilnikom o osposobljavanju iz zaštite na radu i polaganju stručnog ispita (N.N. 121/14)
2. Svi radnici Škole dužni su se osposobiti za rad na siguran način. Za sva radna mjesta postoji obveza osposobljavanja za rad na siguran način.
3. Radnici Škole obvezni su se kontinuirano osposobljavati sukladno zakonskim odredbama.
4. Radna mjesta sa posebnim uvjetima utvrđuju se u Procjeni rizika kao i obveza provođenja zdravstvenih pregleda.
5. Radni prostori u kojima je potrebno provesti ispitivanje mikroklimatskih čimbenika kao i popis strojeva i uređaja sa povećeanim opasnostima, popis poslova u kojima se moraju koristiti osobna zaštitna sredstva utvrđuje se Procjenom rizika.

**Članak**  6.

1. Uočene nedostatke koji mogu ugroziti sigurnost učenika i radnika Škola je obvezna odmah otkloniti.
2. Škola može preko ravnatelja, obavljanje određenih stručnih poslova povjeriti ugovorno drugim organizacijama odnosno tvrtkama koje poslove zaštite na radu obavljaju kao svoju osnovnu ili sporednu djelatnosti
3. Povjeravanje poslova zaštite na radu drugim pravnim osobama ne oslobađa osnovne odgovornosti ravnatelja škole prema Zakonu o zaštiti na radu.

**Članak**  7.

1. Osnovna pravila zaštite na radu jesu ona, kojima se uklanja ili smanjuje opasnost za osobe na radu.
2. Posebna pravila zaštite na radu se primjenjuju onda, ako se primjenom osnovnih pravila ne mogu ukloniti ili smanjiti opasnosti, a s njima se sprječava nastajanje povreda, ozljeda na radu, profesionalnih i drugih oboljenja i drugih štetnih posljedica za radnike na radu.

**Članak 8.**

1. Radnici su dužni ugovorene poslove obavljati s dužnom pažnjom.
2. Radnici Škole dužni su primjenjivati pravila zaštite na radu tako da se poslovi u Školi obavljaju na siguran način, da se spriječi ozljeda na radu, profesionalna te druga bolest ili smrt, a korisnicima usluga osigura siguran boravak u Školi.
3. Radnici Škole imaju pravo i obvezu surađivati s nadležnim tijelima Škole, a nitko u Školi ne smije biti stavljen u nepovoljniji položaj radi sudjelovanja u aktivnostima vezanim uz promicanje i provedbu zaštite na radu.

**Članak**  9.

1. Za provođenje evakuacije moraju biti osposobljeni sljedeći radnici:

* domar;
* radnik zadužen za zaštitu od požara;
* povjerenik za zaštitu na radu.

**Članak**  10.

(1) Sve zaposlene osobe sudjeluju u ostvarivanju sustava zaštite na radu provođenjem propisanih i priznatih pravila zaštite na radu.

(2) Dužnost je svih zaposlenih osoba da provode sve propise, odnosno propisana pravila zaštite na radu bez obzira na mjesto i funkciju u Školi.

**Članak**  11.

Ravnatelj Škole:

* organizira i provodi zaštitu na radu vodeći pri tome računa o prevenciji rizika te obavješćivanja, osposobljavanja, ustrojstvu i sredstvima
* osigurava izradu procjene rizika za život i zdravlje radnika i drugih osoba na radu
* skrbi o osiguravanju potrebitog broja radnika osposobljenih za evakuaciju i spašavanje te pružanje prve pomoći
* omogućuje upoznavanje radnika s odredbama ovoga pravilnika i dostupnost procjene rizika na mjestu rada, upute za rad na siguran način za mjesto rada i poslove koji se na njemu obavljaju, te osposobljavanje radnika za rad na siguran način
* izdaje naloge radnicima o otklanjanju nedostataka koji ugrožavaju život i zdravlje radnika
* osigurava na mjestu rada postavljanje na vidljivo mjesto: sigurnosne znakove, znakove za evakuaciju i spašavanje te upute i oznake za rukovanje radnom opremom
* utvrđuje postavljanje nadzornih uređaja radi kontrole ulazaka i izlazaka iz radnih prostorija i prostora Škole te radi smanjenja izloženosti radnika i korisnika usluga Škole od razbojstva, provala, nasilja, krađa i sličnih događaja
* osigurava izabranom specijalistu medicine rada pristup mjestima rada
* skrbi o zabrani pijenja alkoholnih pića i uzimanja sredstava ovisnosti
* skrbi o zabrani pušenja u školskom prostoru
* privremeno udaljuje s rada radnika kojega zatekne pod utjecajem alkohola ili drugih sredstava ovisnosti
* prati i razmatra podatke u svezi s povrjedama na radu i profesionalnim bolestima
* skrbi o pravodobnoj prijavi radnikove povrede na radu
* određuje vođenje propisane evidencije
* osigurava unutarnji nadzor nad primjenom pravila zaštite na radu
* izvješćuje inspektora rada o smrtnoj, težoj ili skupnoj ozljedi radnika
* obavlja druge poslove prema zakonu, provedbenim propisima i općim aktima Škole.

III. POVJERENIK RADNIKA ZA ZAŠTITU NA RADU I OSTALI RADNICI

**Članak**  12.

1. Povjerenik radnika za zaštitu na radu obvezan je štititi interese radnika na području zaštite na radu te pratiti primjenu pravila, mjera, postupaka i aktivnosti zaštite na radu.
2. Postupak izbora i opoziva povjerenika uređuje se u skladu s odredbom Zakona o zaštiti na radu, odnosno ovisno o broju radnika.
3. Radnici između sebe mogu birati povjerenika radnika za zaštitu na radu.

Školi zapošljava više od 20 radnika pa se izbor provodi u skladu s odredbama općeg propisa o radu kojim su uređena pitanja izbora radničkog vijeća.

**Članak**  13.

Povjerenik za zaštitu na radu ima slijedeća prava i obveze:

* podnositi poslodavcu prijedloge vezane uz donošenje odluka iz zaštite na radu
* zahtijevati od ravnatelja da poduzme odgovarajuće mjere u svrhu smanjenja i otklanjanja rizika
* podnositi pritužbe tijelima nadležnim za zaštitu na radu
* sudjelovati s poslodavcem u planiranju unapređivanja uvjeta rada, uvođenja nove tehnologije, uvođenja novih kemikalija i bioloških štetnosti u radni i proizvodni proces te poticati ravnatelja i njegove ovlaštenike na provedbu zaštite na radu
* biti obaviješten o svim promjenama koje utječu ili bi mogle utjecati na zaštitu na radu
* izvršiti uvid i koristiti dokumentaciju ravnatelja iz zaštite na radu
* primati primjedbe radnika u vezi s primjenom pravila zaštite na radu te ih prenositi poslodavcu ili njegovom ovlašteniku
* izvijestiti nadležnog inspektora i specijalistu medicine rada o svojim zapažanjima, odnosno zapažanjima radnika
* prisustvovati inspekcijskim pregledima i očitovati se na činjenično stanje koje utvrdi nadležni inspektor
* pozvati nadležnog inspektora, kada ocijeni da su ugroženi sigurnost i zdravlje radnika, a poslodavac propušta ili odbija provoditi potrebnu zaštitu na radu 1
* osposobljavati se za obavljanje poslova povjerenika radnika za zaštitu na radu
* stalno proširivati i unapređivati znanje te pratiti i prikupljati obavijesti od važnosti za svoj rad
* staviti prigovor na inspekcijski nalaz
* svojim djelovanjem poticati radnike na provedbu zaštite na radu
* obavješćivati radnike o provedbi zaštite na radu
* obavljati druge poslove sukladno zakonu i podzakonskim aktima

**Članak**  14.

1. Ravnatelj je dužan osigurati povjereniku potrebno vrijeme i uvjete za nesmetano obnašanje te dužnosti, davati sve potrebne obavijesti i omogućiti uvid u sve propise i isprave u svezi sa zaštitom na radu i ne smije ga, tijekom obnašanja dužnosti, bez pristanka sindikalnog povjerenika rasporediti na drugo radno mjesto ili k drugom poslodavcu, raskinuti s njim radni odnos, smanjivati mu plaću ili ga na drugi način dovoditi u nepovoljniji položaj niti protiv njega pokrenuti postupak za naknadu štete, ukoliko je povjerenik postupao sukladno svojim ovlastima.
2. Naknada za rad povjerenika za zaštitu na radu utvrđuje se odredbama Kolektivnog ugovora za javne službe i Kolektivnog ugovora za srednjoškolsko obrazovanje.
3. Nastavnicima, povjerenicima za zaštitu na radu koji imaju ugovor o radu u punom radnom vremenu razmjerno se smanjuju redovne tjedne radne obveze u neposredno odgojno obrazovnom radu za dva sata i za dva sata u ostalim poslovima.
4. Nastavnicima, povjerenicima za zaštitu na radu koji imaju ugovor o radu na nepuno radno vrijeme, a koji kod istog ili drugog ravnatelja nemaju ugovor o radu kojim su zasnovali radni odnos do punog radnog vremena razmjerno se povećava tjedno radno vrijeme u neposredno odgojno obrazovnom radu za dva sata i za dva sata u ostalim poslovima.
5. Uvjeti za nesmetano obnašanje dužnosti povjerenika se uređuju Zakonom o zaštiti na radu.

**Članak 15.**

1. Povjerenik radnika za zaštitu na radu štiti i promiče prava radnika Škole u svezi sa zaštitom na radu i obavlja druge poslove za koje je ovlašten.
2. Povjerenika radnika zaštite na radu biraju radnici Škole pod uvjetima, na način i u postupku propisanom za izbor radničkog vijeća prema odredbama Zakona o radu i Pravilnika o provođenju izbora za radničko vijeće.
3. Povjerenik radnika za zaštitu na radu ima pravo tijekom radnog vremena osposobljavati se.

**Članak**  16.

Svaki radnik u Školi u svezi zaštite na radu ima slijedeća prava:

* + da mu se prije stupanja na rad omogući upoznavanje sa pravilima zaštite na radu
  + da mu se na prikladan način učine dostupnim propisi iz zaštite na radu
  + na prethodni posebni zdravstveni pregled, ako se raspoređuje na radno mjesto s posebnim uvjetima rada, te na redovite preglede u utvrđenim rokovima
  + na osposobljavanje za rad na siguran način prema utvrđenom programu
  + na sredstva rada i osobnu zaštitnu opremu koja je ispravna i izrađena u skladu s pravilima zaštite na radu.

**Članak**  17.

Svaki radnik u Školi u svezi zaštite na radu ima slijedeće obveze i dužnosti:

* + pridržavati se odredbi zakona, propisa i pravila zaštite na radu
  + osposobiti se za rad na siguran način na svojem radnom mjestu, kada je upućen
  + dok se ne utvrdi da je osposobljen za rad na siguran način, u svemu postupati po uputama osobe pod čijim nadzorom obavlja poslove na koje je raspoređen
  + da ide na periodične i redovite zdravstvene preglede, ako je raspoređen na poslove sa posebnim uvjetima rada, kada je upućen
  + prije rasporeda i tijekom obavljanja poslova s posebnim uvjetima rada, radnik je dužan obavijestiti liječnika o bolesti ili drugoj okolnosti koja ga onemogućuje ili ometa u izvršavanju povjerenih poslova ili ugrožava sigurnost i zdravlje drugih osoba
  + radne postupke izvoditi dužnom pažnjom sukladno pravilima zaštite na radu, uputama proizvođača radne opreme, osobne zaštitne opreme i radnih tvari, te prema uputama i nalozima rukovoditelja
  + koristiti propisanu osobnu zaštitnu opremu i održavati je čistom i ispravnom
  + izvijestiti neposrednog rukovoditelja o svakoj činjenici za koju opravdano smatra da predstavlja neposrednu opasnost za sigurnost i zdravlje, kao i o bilo kojem nedostatku u sustavu zaštite na radu
  + da ne uzima alkoholna pića i druga sredstva ovisnosti prije i tijekom rada
  + da na zahtjev rukovoditelja omogući provjeru da li je pod utjecajem alkohola ili drugih sredstava ovisnosti
  + napustiti radno mjesto na zahtjev neposrednog rukovoditelja u slučajevima kada je zbog povrede obveza iz zaštite na radu to obavezno
  + prijaviti neposrednom rukovoditelju svaku ozljedu i nezgodu s opisom okolnosti koje su joj prethodile
  + sudjelovati u organiziranim vježbama evakuacije i spašavanja, a u slučaju nastupa iznenadnog događaja u svemu postupati po uputama osobe određene za provođenje evakuacije i spašavanja
  + da ne puši u radnim prostorijama u kojima to nije izričito dopušteno
  + izvršavati i sve druge odluke i naloge rukovoditelja i ravnatelja škole u svezi zaštite na radu.

**Članak**  18.

1. Radnik koji se ne pridržava propisa, odredaba ovoga pravilnika, pravila o zaštiti na radu, naloga ravnatelja ili ovlaštenika u svezi zaštite na radu čini tešku povredu obveze iz radnog odnosa.

IV. ODGOVORNOST ZA ŠTETU NA RADU I U VEZI S RADOM

**Članak**  19.

1. Ozljeda na radu i profesionalna bolest koju je radnik pretrpio obavljajući poslove za ravnatelja smatra se da potječe od rada i poslodavac za nju odgovara po načelu objektivne odgovornosti.
2. Poslodavac može biti oslobođen odgovornosti ili se njegova odgovornost može umanjiti ako je šteta nastala zbog više sile, odnosno namjerom ili krajnjom nepažnjom radnika ili treće osobe, na koje poslodavac nije mogao utjecati niti je njihove posljedice mogao izbjeći, unatoč provedenoj zaštiti na radu.

V. OSPOSOBLJAVANJE ZA RAD NA SIGURAN NAČIN

**Članak**  20.

1. Pod osposobljavanjem za rad na siguran način podrazumijeva se organizirana aktivnost unutar Škole kojom radnici stječu znanja i vještine za obavljanje povjerenih poslova bez ugrožavanja vlastitog života i zdravlja, te zdravlja i života drugih radnika.

**Članak**  21.

1. Svaki radnik u Školi je dužan savladati obrazovne sadržaje iz zaštite na radu utvrđene za njegovo radno mjesto, a na temelju utvrđenih vrsta i opsega opasnosti.

**Članak**  22.

1. Za organizaciju, realizaciju programa i vođenje evidencije o osposobljavanju za rad na siguran način zadužen je ravnatelj.

**VI. POSLOVI S POSEBNIM UVJETIMA RADA**

**Članak 23.**

1. Na poslove s posebnim uvjetima rada radnik se može rasporediti tek nakon što je za radnika utvrđeno da ispunjava uvjete utvrđene posebnim pravilima zaštite na radu.

**VII. ZDRAVSTVENI PREGLEDI RADNIKA**

**Članak 24.**

1. Svi zaposlenici do 50 godina starosti svake 3 godine, a zaposlenici iznad 50 godina starosti svake 2 godine imaju pravo na sistematski pregled u vrijednosti od 500,00 kuna, po cijenama zdravstvenih usluga iz obveznog zdravstvenog osiguranja, organizirano putem Ministarstva nadležnog za zdravstvo, a koje se obavlja u zdravstvenim ustanovama iz osnovne mreže javne zdravstvene službe, u pravilu prema mjestu rada.

**Članak 25.**

1. Poslodavac je dužan upućivati radnike, za koje je procjena opasnosti ukazala da rade na poslovima s posebnim uvjetima rada, na zdravstvene preglede, voditi o tome evidencije, osigurati izradu programa osposobljavanja, provesti osposobljavanje i provjeru znanja, voditi evidencije te obavljati i druge poslove iz svoje nadležnosti vezane za zaštitu na radu.
2. Trošak zdravstvenog pregleda snosi Škola.

**Članak 26.**

1. Prilikom upućivanja radnika na pregled u svezi s posebnim uvjetima rada, radi njegovog zdravstvenog stanja ili psihofizičkih ili psihičkih sposobnosti, Škola pismeno obavještava medicinu rada s kojom ima ugovor ili drugi utvrđeni oblik suradnje o vrsti poslova, te o drugim okolnostima koje su bitne za ocjenu radnikove sposobnosti za obavljanje poslova s posebnim uvjetima rada.
2. Izabrani liječnik medicine rada ima potpunu profesionalnu neovisnost u odnosu na ravnatelja i njegove ovlaštenike, te radnike i njihove povjerenike.

VIII. OBAVIJEŠĆIVANJE I SVJETOVANJE

**Članak**  27.

1. Ravnatelj je obvezan obavješćivati i savjetovati se s radnicima, odnosno njihovim predstavnicima o pitanjima zaštite na radu.
2. Ravnatelj i druge osobe s posebnim ovlaštenjima iz zaštite na radu su dužni radnicima davati odgovarajuće pisane obavijesti, a po potrebi i upute koje se odnose na opasnosti i štetnosti po sigurnost i zdravlje.
3. U izuzetnim situacijama kada prijeti iznenadna i neposredna opasnost po život i zdravlje, obavijest se može dati i usmeno.
4. Ravnatelj i druge osobe s posebnim ovlaštenjima iz zaštite na radu su dužni radnicima davati odgovarajuće pisane obavijesti, a po potrebi i upute koje se odnose na opasnosti i štetnosti po sigurnost i zdravlje.
5. U izuzetnim situacijama kada prijeti iznenadna i neposredna opasnost po život i zdravlje, obavijest se može dati i usmeno.

**Članak**  28.

1. Poslodavac je obvezan, unaprijed i pravodobno, savjetovati se s povjerenikom radnika za zaštitu na radu o:
   * zapošljavanju stručnjaka zaštite na radu i poslovima koje će obavljati
   * povjeravanju provođenja zaštite na radu ovlaštenoj osobi i poslovima koje će obavljati
   * izradi procjene rizika te izmjenama, odnosno dopunama procjene rizika
   * izboru radnika za pružanje prve pomoći i radnika za provođenje mjera zaštite od požara, evakuacije i spašavanja
   * zaštiti i prevenciji od rizika na radu te sprječavanju i smanjivanju rizika
   * sprječavanju nezgoda, ozljeda na radu i profesionalnih bolesti
   * promjenama u procesu rada i tehnologiji
   * planiranju i provođenju osposobljavanja iz zaštite na radu
   * poboljšanju uvjeta rada te planiranju i uvođenju novih tehnologija
   * utjecaju radnih uvjeta i radnog okoliša na sigurnost i zdravlje radnika
   * izboru sredstava rada i osobne zaštitne opreme
   * izloženosti radnika jednoličnom radu, radu s nametnutim ritmom, radu po učinku u određenom vremenu (normirani rad) te ostalim naporima .

IX. POSEBNO OSJETLJIVE SKUPINE RADNIKA

**Članak**  29.

1. Poslodavac je obvezan provoditi posebnu zaštitu na radu trudnih radnica, radnica koje su nedavno rodile i radnica koje doje, radi zaštite od rizika koji bi mogli ugroziti ostvarivanje materinstva i oporavak od trudnoće i poroda
2. Radi zaštite od rizika kojima ne smiju biti izložene, poslodavac je obvezan radnicama:
   * prilagoditi uvjete i organizaciju radnog vremena, radi uklanjanja rizika za sigurnost i zdravlje
   * osigurati mogućnost obavljanja drugih odgovarajućih poslova, odnosno rad na drugom mjestu rada, ako prilagodbe nisu tehnički izvedive, odnosno opravdane na poslovima ili mjestu rada koje su obavljale, odnosno na kojima su radile prije trudnoće ili poroda.
3. Ocjenu o rizicima koji bi mogli štetno utjecati na sigurnost i zdravlje djeteta koje doji radnica, kao i ocjenu o tome koji su poslovi za nju odgovarajući, daje specijalist medicine rada na prijedlog specijalista pedijatra, odnosno izabranog liječnika obiteljske medicine, na temelju procjene rizika.

**Članak**  30.

1. Poslodavac je obvezan provoditi posebnu zaštitu na radu za radnike kod kojih je utvrđeno oboljenje od profesionalne bolesti, kojima je nadležno tijelo za vještačenje prema posebnom propisu utvrdilo smanjenu i preostalu radnu sposobnost ili su izloženi neposrednom riziku od smanjenja radne sposobnosti, radi sprječavanja daljnjeg oštećenja zdravlja i umanjenja preostale radne sposobnosti.
2. Poslodavac je obvezan radnicima:

* prilagoditi radne uvjete i organizaciju radnog vremena, radi uklanjanja izloženosti rizicima za sigurnost i zdravlje
* omogućiti obavljanje drugih odgovarajućih poslova, odnosno rad na drugom mjestu rada, ako prilagodbe nisu tehnički izvedive, odnosno opravdane na mjestu rada ili na poslovima koje su obavljali u vrijeme utvrđenja oboljenja od profesionalne bolesti, smanjenja radne sposobnost ili izloženosti neposrednom riziku od smanjenja radne sposobnosti ili trajne nesposobnosti za rad na poslovima s posebnim uvjetima rada.

(3) Pravo na posebnu zaštitu na radu ostvaruje i radnik za kojega je specijalist medicine rada utvrdio da je trajno nesposoban raditi na poslovima s posebnim uvjetima rada, kada je štetnost ili napor na mjestu rada uzrok oštećenju zdravlja.

X. SREDSTVA RADA, OSOBNA ZAŠTITNA OPREMA I MJESTA RADA

**Članak**  31.

1. U Školi se smiju rabiti samo sredstva rada i osobna zaštitna sredstva koja su ispravna i izrađena prema pravilima zaštite na radu.

**Članak**  32.

1. Ispravnost sredstava rada i osobnih zaštitnih sredstava mora se ispitati prije njihova stavljanja u uporabu.
2. Ispitivanje sredstava rada i osobnih zaštitnih sredstava treba se obaviti u radnim prostorijama ili prostoru gdje će se sredstva uobičajeno rabiti.
3. Radnik koji čuva osobna zaštitna sredstva, dužan ih je pomno pregledati kod svakoga izdavanja odnosno primitka.

**Članak**  33.

1. Pregled strojeva i uređaja, te mikroklimatskih uvjeta obavlja se u zakonski utvrđenim rokovima odnosno rokovima utvrđenim Procjenom rizika.

**Članak**  34.

1. Škola obavlja ispitivanje strojeva i uređaja s povećanim opasnostima:

- prije nego što se počnu rabiti

- svakodnevno (vizualno)

- u rokovima određenim godišnjim planom i programom rada

- poslije popravka odnosno rekonstrukcije

1. Ispitivanje strojeva i uređaja obavlja se prema provedbenim propisima koje donese ministar rada i prema odgovarajućoj tehničkoj dokumentaciji
2. Ispitana sredstva rada i uređaji, koji ne zadovoljavaju osnovna pravila zaštite na radu, isključuju se iz upotrebe sve do njihovog osposobljavanja za daljnji rad u smislu primjene pravila zaštite na radu.
3. U radnom okolišu koji ne zadovoljava osnovna pravila zaštite na radu, prekida se rad.

**Članak**  35.

1. Ravnatelj smije koristiti nadzorne uređaje kao sredstvo zaštite na radu zbog kontrole ulazaka i izlazaka iz radnih prostorija i prostora te radi smanjenja izloženosti radnika riziku od razbojstva, provala, nasilja, krađa i sličnih događaja na radu ili u vezi s radom

**Članak**  36.

1. Zabranjeno je postavljanje nadzornih uređaja u prostorijama za osobnu higijenu i presvlačenje radnika.

**Članak**  37.

1. Ako nadzorni uređaji čitavo radno vrijeme prate sve pokrete radnika tijekom obavljanja poslova, odnosno ako su nadzorni uređaji postavljeni tako da su radnici čitavo vrijeme tijekom rada u vidnom polju nadzornih uređaja.
2. Ravnatelj koristiti nadzorne uređaje isključivo na temelju prethodne suglasnosti sindikalnog povjerenika.

XI. TEHNOLOGIJA RADA I RADNI POSTUPCI

**Članak**  38.

1. Poslodavac je obvezan planirati, pripremati i provoditi radne postupke te razraditi i primjenjivati tehnologiju rada tako da ne ugrožava sigurnost i zdravlje radnika, uvažavajući pri tome najvišu moguću razinu zaštite od rizika na radu i u vezi s radom, u skladu s pravilima zaštite na radu i drugim propisima.

**Članak**  39.

1. Poslodavac je obvezan osigurati da samo radnici koji su dobili odgovarajuće upute smiju imati pristup mjestima na kojima postoji ozbiljna i specifična opasnost.

XII. RADNI OKOLIŠ

**Članak**  40.

(1) Poslodavac je obvezan procijeniti rizike i osigurati zaštitu zdravlja i sigurnost radnika izloženih fizikalnim, kemijskim i biološkim štetnim djelovanjima na radu, u skladu sa Zakonom o zaštiti na radu, njegovim provedbenim propisima i pravilima zaštite na radu te posebnim propisima o zaštiti od fizikalnih, kemijskih i bioloških štetnosti

XIII. STRES NA RADNOM MJESTU

**Članak**  41.

1. Poslodavac je obvezan provoditi prevenciju stresa na radu ili u vezi s radom koji je uzrokovan osobito čimbenicima kao što su sadržaj rada, organizacija rada, radno okruženje, loša komunikacija i međuljudski odnosi, kako bi sveo na najmanju mjeru potrebu radnika da svladava poteškoće zbog dugotrajnije izloženosti intenzivnom pritisku te otklonio mogućnost da se umanji radna učinkovitost radnika i pogorša njegovo zdravstveno stanje.

XIV. SIGURNOSNI ZNAKOVI, PISANE OBAVIJESTI I UPUTE

**Članak**  42.

1. Poslodavac je obvezan na mjestima rada i sredstvima rada trajno postaviti sigurnosne znakove na vidljivom mjestu.

**Članak**  43.

1. Ako sigurnosni znakovi nisu dovoljni za djelotvorno obavješćivanje radnika, poslodavac je obvezan postaviti pisane obavijesti i upute o uvjetima i načinu korištenja sredstava rada, opasnih kemikalija, bioloških štetnosti te izvora fizikalnih i drugih štetnosti na radu.

XV. ZAŠTITA OD POŽARA I EKSPOLOZIJE, NEPOSREDNOG I ZNAČAJNOG RIZIKA. EVAKUACIJA I SPAŠAVANJU

**Članak**  44.

1. Vodeći računa o tehnološkom procesu rada, tvarima koje se pri radu koriste, načinu rada, skladištenju kao i o veličini objekta, ravnatelj je dužan poduzimati mjere da do požara ne dođe, a ako do njega ipak dođe, da se opasnosti po sigurnost i zdravlje radnika smanje na najmanju moguću mjeru.

**Članak**  45.

1. Za slučaj iznenadnog događaja koji može ugroziti sigurnost i zdravlje radnika odnosno učenika (elementarne nepogode, požari, eksplozije i sl.) Škola organizira i osigurava evakuaciju i spašavanje radnika, učenika i trećih osoba koje se nalaze u Školi.
2. Pod evakuacijom se smatra organizirano plansko napuštanje radnih prostorija i prostora u slučaju iznenadnih događaja.
3. Pod spašavanjem se smatra organizirano izvlačenje radnika iz radnih prostorija i prostora, odnosno učenika iz učionica u slučaju iznenadnog događaja, kada ih oni sami ne mogu napustiti.

**Članak**  46.

1. U slučaju potrebe će se evakuacija i spašavanje radnika, učenika i ostalih osoba koje se nalazi u Školi provoditi prema planu evakuacije.

**Članak**  47.

1. Evakuacija i spašavanje će se u pravilu provoditi evakuacijskim putovima koji su u planu označeni punom strelicom.
2. Ako je neki od tih putova zapriječen ili zbog iznenadnog događaja zakrčen, evakuacija i spašavanje će se provoditi kroz nužni izlaz koji je u planu označen isprekidanom strelicom.
3. Ako evakuaciju i spašavanje nije moguće provesti ni kroz nužni izlaz, napraviti će se i koristiti nasilni otvor, u skladu s trenutnim okolnostima (kroz prozor, zid ili krov).

**Članak**  48.

1. U skladu s planom evakuacije i spašavanja svi putovi i prolazi u objektu moraju biti prohodni i na vidljiv način označeni uputama i strelicama.

**Članak**  49.

1. S planom evakuacije i spašavanja moraju biti upoznati svi radnici, a praktična vježba evakuacije i spašavanja po tom planu se provodi najmanje jednom u dvije godine.

**Članak**  50.

1. Evakuacijom i spašavanjem rukovodi ravnatelj ili osoba koju ovlasti ravnatelj.
2. Osobama određenim za provođenje evakuacije i spašavanja mora se na raspolaganje staviti potrebna oprema.

**Članak**  51.

1. Poslodavac je obvezan osposobiti radnike da u slučaju nastanka neposrednih i značajnih rizika za život i zdravlje, kojima su izloženi ili bi mogli biti izloženi, a o tome ne mogu obavijestiti odgovornu osobu, mogu samostalno poduzeti mjere i provesti postupke u skladu sa svojim znanjem i raspoloživim tehničkim sredstvima, kako bi rizike otklonili ili smanjili.

XVI. PRUŽANJE PRVE POMOĆI

**Članak**  52.

1. Ravnatelj je obvezan osigurati sredstva i opremu za pružanje prve pomoći, koji uvijek moraju biti dostupni, označeni i zaštićeni od neovlaštenog korištenja.

**Članak 53.**

1. U školi mora biti organizirano i osigurano pružanje prve pomoći za radnike, učenike i/ili treće osobe koje borave u školi u slučaj ozljede na radu, ozljeda pri sudjelovanju u nastavi, pada, u slučaja iznenadne bolesti do pružanja hitne medicinske pomoći ili do prijema u zdravstvenu ustanovu, te je Škola obvezna omogućiti postupanje javne službe hitne medicinske pomoći.

**Članak 54.**

1. U školi na svakih 20 zaposlenih jedna osoba mora biti osposobljena i određena za pružanje prve pomoći.
2. Radnici određeni i osposobljeni za pružanje prve pomoći dužni su osobama ozlijeđenima na radu pružiti prvu pomoć prema postupku prve pomoći, odnosno prema pravilima medicinske struke.

**Članak 55.**

1. Radnik kojemu je pružena prva pomoć, treba se odmah uputiti u najbližu zdravstvenu ustanovu.
2. Upućivanje u zdravstvenu ustanovu uključuje, u ovisnosti od težine ozljede na radu ili bolesti:

* prijenos ili prijevoz radnika od drugih osoba
* osiguravanje komunikacije kojom će se osigurati prijenos ili prijevoz radnika sredstvima zdravstvene ustanove ili ovlaštenog prijevoznika.

**Članak 56.**

1. Ormarići za pružanje prve pomoći nalaze se, u pravilu, u zbornici, kemijskom laboratoriju, kabinetu zdravstvene njege i kod podvornika.
2. Radnici koji su određeni i osposobljeni za pružanje prve pomoći dužni su uz osobu koja je zadužena za vođenje kabineta zdravstvene njege voditi brigu o tome da su ormarići popunjeni potrebnom opremom i da se koriste samo u za to namijenjene svrhe.
3. Osobe zadužene za pružanje prve pomoći u školi su doktori medicine i više medicinske sestre koji imaju zasnovan radni odnos u Školi.
4. U ormariću se mora nalaziti popis osoba zaduženih za pružanje prve pomoći i brojevi njihova telefona.

XVII. ZAŠTITA NEPUŠAČA, ZABRANA PIJENJA ALKOHOLA I UZIMANJE DRUGIH SREDSTAVA OVISNOSTI

**Članak**  57.

1. U Školi je zabranjeno pušenja, konzumioranje alkohola i drugih opojnih droga u unutarnji i vanjskim prostorima škole kao i u drugim prostorima u kojima se odvija nastava.

**Članak**  58.

1. Oznake o zabrani pušenja trebaju biti istaknute na ulazu u Školu. Zabrana pušenja odnosi se na cjelokupan prostor škole, vanjski (dvorište) i unutarnji.

**Članak**  59.

1. Radnicima Škole zabranjeno je konzumiranje alkoholnih pića i drugih sredstava ovisnosti prije stupanja na rad i tijekom rada te unošenje svih vrsta alkoholnih i opojnih sredstava u prostorije Škole.
2. U slučaju osnovane sumnje ravnatelj je ovlašten provesti postupak provjere radi utvrđivanja je li radnik pod utjecajem alkohola ili drugih sredstava ovisnosti.
3. Smatra se da je pod utjecajem alkohola radnik na radu kojem je prisutnost alkohola utvrđena odgovarajućim sredstvima i aparatima za mjerenje alkoholiziranosti, što odgovara količinama alkohola u organizmu propisanim zakonom.
4. Smatra se da je radnik pod utjecajem sredstava ovisnosti (droge, lijekovi i sl.) ako one utječu na tjelesno ili duševno stanje radnika zbog kojih je ugrožena njegova sigurnost i sigurnost osoba s kojima, tijekom dana, dolazi u dodir.

**Članak 60.**

1. Provjera radnika za kojega postoji osnovana sumnja da je pod utjecajem alkohola ili drugih sredstava ovisnosti, može se provesti samo uz radnikov pristanak.

**Članak 61.**

1. Radnika za kojega se utvrdi da je pod utjecajem alkohola ili drugoga sredstva ovisnosti ravnatelj je dužan udaljiti s radnog mjesta i o utvrđenom stanju sastavlja se zapisnik.
2. U zapisnik se obavezno upisuju osobni podaci o radniku, podaci o radnom mjestu na koje je raspoređen, okolnosti koje su uzrokovale provjeru , datum, sat, mjesto i utvrđeno stanje, te izjave zaposlenika koji se provjerava, ostalih prisutnih zaposlenika i voditelja odjela.
3. Odbijanje radnika da potpiše zapisnik ne utječe na valjanost zapisnika kao dokaznog materijala.
4. Zapisnik se prilaže odluci o privremenom udaljenju radnika s radnog mjesta ili iz poslovnih prostora.

**Članak 62.**

1. Ravnatelj ili osoba koju on ovlasti dužna je radnika kojemu je utvrđena alkoholiziranost ili utjecaj sredstava ovisnosti osigurati prijevoz do mjesta stanovanja, zdravstvene ustanove ili ga predati hitnoj pomoći, odnosno policiji.
2. Ako radnik odbije napustiti radno mjesto, udaljit će ga, na poziv ravnatelja policija.

**Članak 63.**

1. Ravnatelj ne smije provesti postupak provjere radi utvrđivanja je li radnik pod utjecajem sredstava ovisnosti kod radnika koji ima potvrdu da se nalazi u programu liječenja, odvikavanja od ovisnosti ili rehabilitacije, odnosno u izvanbolničkom tretmanu liječenja od ovisnosti i (ili) na supstitucijskoj terapiji, ali može predložiti školskom odboru donošenje odluke o upućivanju radnika na prosudbu radne sposobnosti.

**Članak**  64.

1. Ako radnik odbije provjeru provjera da se nalazi pod utjecajem alkohola ili drugih sredstava ovisnosti provjera se obavlja u skladu s važećim propisima, i vrše je samo za to posebno osposobljene osobe odnosno službe.

**Članak**  65.

1. Radnika koji je pod utjecajem alkoholnih i drugih sredstava ovisnosti potrebno je udaljiti iz prostora Škole. Ako radnik odbija napustiti Školu, po pozivu ravnatelja odnosno druge ovlaštene osobe radnika će udaljiti nadležna policijska služba.

XIX. EVIDENCIJE, ISPRAVE I OBAVIJESTI

**Članak**  66.

1. Ravnatelj odnosno stručnjak zaštite na radu je obvezan voditi evidencije, čuvati isprave te davati obavijesti i podatke u skladu sa Zakonom i drugim propisima o zaštiti na radu.
2. Ravnatelj odnosno stručnjak zaštite na radu je obvezan voditi evidencije o ozljedama na radu, profesionalnim bolestima i nezgodama na radu.

XX. OBVEZE PREMA TIJELIMA NADZORA

**Članak**  67.

1. Poslodavac je obvezan obavijestiti tijelo nadležno za inspekcijski nadzor o smrtnoj i teškoj ozljedi nastaloj u prostoriji ili na prostoru u kojem poslodavac obavlja rad.
2. Obavijest iz stavka 1. Ovog članka poslodavac je obvezan dostaviti odmah po nastanku ozljede.

**Članak**  68.

1. Odredbi ovog Pravilnika obvezni su se pridržavati svi radnici Škole, učenici te sve treće osobe nazočne u Školi.
2. Ako se učenik u Školi pojavi u alkoholiziranom stanju, pod utjecajem droge ili drugih opijata ravnatelj i stručna služba škole udaljit će učenika iz razreda i pozvat će roditelje.
3. U slučaju da se radi o težem slučaju učenika će se pod nadzorom radnika škole odvesti u zdravstvenu ustanovu i odmah obavijestiti roditelja/skrbnika o poduzetim mjerama.
4. Ravnatelj je dužan treće osobe koje se nalaze u školi u alkoholiziranom stanju, pod utjecajem droge ili drugih opijata odmah udaljiti iz prostora Škole.

XXI. PRIJELAZNE I ZAVRŠNE ODREDBE

**Članak**  69.

Popis poslova na kojima se moraju koristiti osobna zaštitna sredstva s naznakom sredstva i utvrđenim rokovima i sumama i Postupak u slučaju smrtne, skupne ili teže ozljede na radu sastavni je dio ovog Pravilnika.

**Članak 70.**

Stupanjem na snagu ovog Pravilnika prestaje važiti Pravilnik o zaštiti na radu od 04. studenoga 2009. Godine, KLASA:810-03/09-01/5; URBROJ: 2180-32/09-01.

Predsjednica Školskog odbora:

Snežana Žaja, bacc. med. techn.

Ovaj Pravilnik objavljen je na Oglasnoj ploči škole dana \_\_\_\_\_\_\_\_\_\_\_\_\_\_\_ 2017. I stupa na snagu dana \_\_\_\_\_\_\_\_\_\_\_\_\_\_\_\_\_\_\_\_ 2017. godine.

Ravnateljica:

Aleksandra Acalin, dipl. inž.

KLASA: 003-07/15-01/5

URBROJ: 2182/1-122-8-17

U Šibeniku,7. travnja 2017.

**PRILOG 1**

**POPIS POSLOVA NA KOJIMA SE MORAJU KORISTITI OSOBNA ZAŠTITNA SREDSTVA S NAZNAKOM SREDSTAVA I ODOBRENIM SREDSTVIMA**

|  |  |  |  |  |
| --- | --- | --- | --- | --- |
| **R.**  **br.** | **NAZIV RADNOG MJESTA** | **POPIS OSOBNE ZAŠTITNE OPREME** | **ROKOVI ZAMJENE U MJESECIMA** | **Odobrena novčana sredstva DO KN** |
| 1. | KUĆNI MAJSTOR - DOMAR | - zaštitni kombinezon  - zaštitni mantil  - zaštitna radna obuća niska ( anatomska )  - zaštitne rukavice  - zaštitna kaciga  - zaštitne jednokratne maske | 12  12  12  po potrebi  po potrebi  po potrebi | 200,00  200,00  300,00  100,00  100,00  5,00 |
| 2. | SPREMAČICA | - zaštitni radni mantil  - zaštitna radna obuća zatvorena (anatomska )  ljetno /zimska  - zaštitne gumene rukavice  - jednokratne rukavice  - jednokratna maska za lice | 12  12  po potrebi  po potrebi  po potrebi | 200,00  200,00  10,00  10,00  5,00 |
| 3. | NASTAVNICI KOJI ODRŽAVAJU VJEŽBE U LABORATORIJU | -Radni mantil –bijeli  - klompe, radne cipele | 24  24 | 200,00  200,00 |
| 4. | NASTAVNIK TJELESNE I ZDRAVSTVENE KULTURE | - sportsko odijelo - trenerka  - sportske patike | 24  12 | 500,00  400,00 |
| 5. | NASTAVNIK STRUKOVNI UČITELJ ZDRAVSTVENE NJEGE I FIZIOTERAPIJE | -Radni mantil –bijeli  - klompe, radne cipele | 24  24 | 200,00  200,00 |
| 6. | NASTAVNIK - po zahtjevu | -Radni mantil –bijeli | 36 | 200,00 |

**Radnici koji imaju zasnovan radni odnos u dvije i više školskih ustanova ostvaruju pravo na osobnu zaštitnu opremu u dvostruko dužim rokovima o radnika koji imaju zasnovan radni odnos samo u Medicinskoj školi.**

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**POSTUPAK I OBVEZE U SLUČAJU SMRTNE, TEŽE ILI SKUPNE OZLJEDE NA RADU**

* **Radnik/ – očevidac je obvezan:** odmah obavijestiti ravnatelja, i radnika osposobljenog za pružanje prve pomoći i ako treba pozvati hitnu pomoć (192) ili 112.
* **Učenik** –očevidac je obvezan odmah obavijestiti predmetnog nastavnika, drugog nastavnika, pedagoga, psihologa (koji će obavijestiti ravnatelja) ili ravnatelja

**1. RAVNATELJ JE OBVEZAN (**AKO RAVNATELJ NIJE PRISUTAN OSOBA KOJA MIJENJA RAVNATELJA) - po saznanju

- izvijestiti odmah stručnjaka zaštite na radu i povjerenika zaštite na radu,

-odmah izvijestiti inspekciju rada u uredovno radno vrijeme do 7.30.-15.30. sati te 112 iza 15,30 sati a najkasnije u roku od 48 sati od nastanka ozljede i podnijeti pisano izvješće inspekciji rada, OBRAZAC OIR-1

-osigurati dokaze odmah (isti dan) - fotografirati mjesto nesreće, sačiniti zapisnik, uzeti izjave ozlijeđenog, očevidaca i neposrednog voditelja,

-u suradnji sa stručnjakom za zaštitu na radu napisati (popuniti) prijavu ozljede na radu na propisanom obrascu sa svom potrebnom dokumentacijom i dostaviti u HZZO najkasnije osam dana od nastanka ozljede na radu,

-provjeriti da li je prijava o ozljedi na radu priznata kod HZZO-a,

**2. U slučaju ozljede radnika na putu do radnog mjesta ili na povratku s posla radnik je obvezan:**

-izvijestiti RAVNATELJA o ozljedi, što je moguće prije,

-dati potrebne informacije o provedenom očevidu od strane policije ili drugih nadležnih tijela, te druge potrebne informacije,

-dati izjavu o uzrocima i načinu ozljeđivanja, a ako radnik nije u stanju pisati, izjavu će prema njegovom kazivanju zapisati ravnatelj ili drugi radnik kojeg ovlasti ravnatelj.

|  |  |
| --- | --- |
| **SPLIT - Inspektorat rada - Područni ured Split,** Mike Tripala 6, 21 000 Split prijave.pusplit@mrms.hr tel. +38521 407 345 | INSPEKTORAT ŠIBENIK  STJEPANA RADIĆA 30- 022 331323 - tel  JANJA PETROVIĆ – [janja.petrovic@mrms.hr](mailto:janja.petrovic@mrms.hr)  0992627305 |

Smrtne i teške ozljede se prijavljuju u uredovno radno vrijeme Područnih ureda, na navedene brojeve telefona dežurnog inspektora rada za nadzor u području zaštite na radu.  Izvan redovnog radnog vremena ozljede se prijavljuje na broj **112**.

Ravnateljica:

Aleksandra Acalin, dipl. inž.